Държавен вестник, бр. 97, 2012 г., стр. 83

БРОЙ  97	
Д Ъ Р Ж А В Е Н  В Е С Т Н И К 	
СТР.  83  
– изграждане на електронна база данни за 
отпадъците от корабите, покриваща всички прис­
танища;
– усъвършенстване на нормативната база, свър­
зана с управлението на отпадъците от корабите;
– изграждане на съоръжения за третиране на 
твърди отпадъци (инсинератори) – по един за 
пристанищата Варна и Бургас;
– модернизация на приемно съоръжение за 
нефтоводни отпадъчни води от корабите в прис­
танище Лом;
– въвеждане на система за управление и кон­
трол по опазване на околната среда (EN БДС 
14 000) в пристанищата за обществен транспорт.
След изтичането на всяка календарна година до 
края на март ДП „ПИ“ съвместно с ИА „Морска 
администрация“ изготвя отчет за изпълнението на 
НПРПОТ, придружен от анализ на развитието на 
националната пристанищна система.
В изпълнение на регламентите на съответните 
конвенции на Международната морска организа­
ция (IMO) и директивите на ЕС за повишаване 
безопасността на корабоплаването, опазването 
на околната среда, осигуряване на сигурността в 
пристанищата и информационното обслужване на 
морския и речния транспорт ДП „ПИ“ предоставя 
услуги по управление на корабния трафик и ин­
формационното обслужване на корабоплаването и 
обменя информация с други системи, предвидени 
в закон или в международен договор, по който 
Република България е страна.
ДП „ПИ“ е партньор и събенефициент по проект 
„Екологично управление на трансгранични прис­
танища от Коридор 8 – ECOPORT 8“, финансиран 
по линия на Програмата за транснационално сът­
рудничество в Югоизточна Европа 2007 – 2013 г. 
ECOPORT 8 цели екологосъобразното управление 
на пристанищата за предпазване от замърсяване и 
съхранение на естествените ресурси в пристанищ­
ните зони и прилежащите крайбрежни територии. 
По проекта се предвижда да бъдат извършени 
изследвания и тестове, на базата на които да се 
изготви базата за екологично сертифициране на 
пристанищата, като се вземат под внимание на­
ционалните нормативни изисквания, както и тези 
на Европейския съюз за създаването на пилотна 
мониторингова система. 
В изпълнение на своите функции и в съ­
ответствие с нормативните актове, с които се 
регламентира опазването на морската и речната 
среда от замърсяване, ДП „ПИ“ работи в сътруд­
ничество със:
· Министерство на околната среда и водите
· Министерство на отбраната
· ИА „Морска администрация“
· ИА „Проучване и поддържане на р. Дунав“
· Басейнови дирекции
· РИОСВ
· Общини.
Оценка на персонала
Количествени и качествено-структурни харак­
теристики на персонала
Общата численост на персонала на ДП 
„Пристанищна инфраструктура“ е 208 души (към 
януари 2011 г.). Структурата, щатът и средствата за 
работна заплата на предприятието се утвърждават 
от министъра на транспорта, информационните 
технологии и съобщенията. 
Органи на управление на предприятието са: 
1. министърът на транспорта, информационните 
технологии и съобщенията;
2. управителният съвет;
3. генералният директор.
Генералният директор ръководи и представлява 
предприятието. В своята работа той се подпома­
га от трима заместник генерални директори със 
съответен ресор.
Структурата на предприятието включва главно 
управление и клонове – териториални поделения 
(ТП). Главното управление на предприятието осъ­
ществява административно-техническо, финансово, 
информационно и правно осигуряване и контрол 
на дейността на предприятието. Териториалните 
поделения включват:
1. ТП „Пристанище Бургас“ – с район на 
действие от географския паралел на нос Емине до 
географския паралел на българо-турската граница 
със седалище Бургас; 
2. ТП „Пристанище Варна“ – с район на дейст­
вие от географския паралел на българо-румънската 
граница до географския паралел на нос Емине със 
седалище Варна;
3. ТП „Пристанище Лом“ – с район на действие 
от километър 645 до километър 845,650 от българ­
ския участък на р. Дунав със седалище гр. Лом; 
4. ТП „Пристанище Русе“ – с район на действие 
от километър 374,100 до километър 645 от бъл­
гарския участък на р. Дунав със седалище Русе.
ТП провеждат политиката на предприятието в 
съответния регион. Те поддържат инфраструктурата 
и създават условия за техническа, технологична 
и екологична безопасност на пристанищата за 
обществен превоз с национално значение на съ­
ответната територия. Осъществяват контактите с 
държавните органи и органите на местната власт 
на съответната територия в сферата на екологич­
ното развитие на региона и предотвратяване на 
последствията от стихийни бедствия и аварии.
Главното управление се състои от 4 админи­
стративни единици и 3 административни звена 
на пряко подчинение на генералния директор на 
предприятието и 7 специализирани направления, 
всяко от които е на пряко подчинение на заместник 
генерален директор със съответен ресор. 
На пряко подчинение на генералния директор са:
1. финансов контрольор;
2. представител на ръководството;
3. отговорник по здравословни и безопасни 
условия на труд;
4. направление „Административна дейност“;
5. направление „Информационни технологии 
и сигурност“;
6. главен юрисконсулт;
7. отдел „Човешки ресурси“.
На пряко подчинение на съответния ресорен 
заместник генерален директор са, както следва: 
За ресор „Управление на инфраструктура, ак­
ватория и собственост“:
1. направление „Управление на собствеността“;
2. направление „Инфраструктура и акватория“.